ΑΠΟΦΑΣΗ αριθ. 2717/95/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 9ης Νοεμβρίου 1995 σχετικά με τους προσανατολισμούς για την ανάπτυξη του Euro-ISDN (ψηφιακό δίκτυο ενοποιημένων υπηρεσιών) ως διευρωπαϊκού δικτύου

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ,

τη πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας με τη διαδικασία του άρθρου 189 Β της συνθήκης (4),

Εκτιμώντας:

ότι ο σκοπός της δημιουργίας διευρωπαϊκών τηλεπικοινωνιακών δικτύων είναι να επιτρέψει την κυκλοφορία των πληροφοριών προκειμένου να επιτευχθεί η σωστή λειτουργία της εσωτερικής αγοράς για τους συμμετέχοντες, ιδίως τις μικρομεσαίες επιχειρήσεις στην Κοινότητα, και για να ενισχυθεί η οικονομική και κοινωνική συνοχή της 7 ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, και των κεφαλαίων 7 ότι οι εγκεκριμένες ή προς έγκριση κοινοτικές πράξεις, για τη διασφάλιση καθεμίας των εν λόγω ελευθεριών, προβλέπουν μέτρα τα οποία συνεπάγονται σημαντικές ανταλλαγές δεδομένων μεταξύ των προσώπων, των οικονομικών φορέων και των δημοσίων διοικήσεων 7 ότι οι εν λόγω ανταλλαγές μπορούν να διασφαλιστούν με τη χρήση διευρωπαϊκών δικτύων 7 ότι η κοινοτική δράση στον τομέα αυτό πρέπει να λάβει ιδιαιτέρως υπόψη την ανάγκη να συνδεθούν οι νησιωτικές, οι μεσόγειες και οι περιφερειακές περιοχές με τις κεντρικές περιοχές της Κοινότητας 7 ότι η σύσταση 86/659/ΕΟΚ του Συμβουλίου (5), προβλέπει τη δημιουργία συνόλου συμβατών υπηρεσιών ISDN σε πανευρωπαϊκή κλίμακα, πράγμα το οποίο αποτελεί επίσης το αντικείμενο κοινής δήλωσης προθέσεων των φορέων εκμετάλλευσης των δημόσιων τηλεπικοινωνιακών δικτύων 7 ότι με το ψήφισμα του Συμβουλίου της 18ης Ιουλίου 1989 (6) ζητείται να ενισχυθεί ο συντονισμός για την εγκατάσταση του ISDN στην Ευρωπαϊκή Κοινότητα πριν από το τέλος του 1992 7 ότι με τη σύσταση 92/383/ΕΟΚ του Συμβουλίου (7) ζητείται να εφαρμοστούν στο ISDN οι αρχές της παροχής ανοικτού δικτύου 7 ότι με το ψήφισμα της 5ης Ιουνίου 1992 (8) το Συμβούλιο αναγνωρίζει τη σημασία της ανάπτυξης του ISDN στα πλαίσια των διευρωπαϊκών δικτύων 7 τα συμπεράσματα του Ευρωπαϊκού Συμβουλίου της 24ης και 25ης Ιουνίου 1994 στην Κέρκυρα, και ιδίως τα σχετικά με την Κοινωνία των Πληροφοριών 7 ότι, για την περαιτέρω ανάπτυξη του κανονιστικού πλαισίου, ενδείκνυται να ληφθούν υπόψη οι στόχοι που καθορίζονται στην παρούσα απόφαση 7 ότι, για τη σωστή λειτουργία της εσωτερικής αγοράς, είναι σημαντική η διευκόλυνση της κυκλοφορίας των εμπορευμάτων, υπηρεσιών, προσώπων και κεφαλαίων μεταξύ της Κοινότητας και των τρίτων χωρών, και ειδικότερα των χωρών μελών της Ευρωπαϊκής Ζώνης Ελευθέρων Συναλλαγών 7 ότι τούτο θα ενισχύσει τις εμπορικές σχέσεις μεταξύ των οικονομικών φορέων των εν λόγω χωρών 7 ότι, κατά συνέπεια, απαιτείται συνεργασία με τις χώρες αυτές με σκοπό την προώθηση της διασύνδεσης και της διαλειτουργικότητας του ISDN σε πανευρωπαϊκή κλίμακα 7 ότι απαιτείται αρμόζουσα κοινοτική δράση για την εξασφάλιση κατάλληλου συντονισμού μεταξύ των κρατών μελών και των οικονομικών φορέων που είναι υπεύθυνοι για τη δημουργία βασικής υποδομής, με στόχο τη διασφάλιση της εναρμονισμένης εγκατάστασης των υπηρεσιών ISDN 7 ότι η μη έκδοση απόφασης του Ευρωπαϊκού Κοινοβουλίου και του Συμβουλίου για την ανάπτυξη του ISDN με τη μροφή διευρωπαϊκού δικτύου θα είχε ως πιθανό αποτέλεσμα την έλλειψη διασύνδεσης και διαλειτουργικότητας μεταξύ των εθνικών δικτύων, καθώς και την περιορισμένη προσφορά συμβατών βασικών υπηρεσιών,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση καθορίζει τους προσανατολισμούς που περιέχουν τους στόχους, τις προτεραιότητες, τις γενικές κατηγορίες μέτρων και αριθμό σχεδίων κοινού ενδιαφέροντος που αφορούν την ανάπτυξη του Euro-ISDN ως διευρωπαϊκού δικτύου.

Άρθρο 2

Για τους σκοπούς της παρούσας απόφασης νοούνται ως:

- «Euro-ISDN»: σύνολο διευκολύνσεων και υπηρεσιών ISDN που παρέχονται βάσει των εναρμονισμένων ευρωπαϊκών προτύπων και παρατίθενται στο παράρτημα Ι σημείο 1,

- «βασικές υπηρεσίες»: οι υπηρεσίες που απαριθμούνται στο παράρτημα Ι σημείο 2,

- «τηλεματικές υπηρεσίες»: οι υπηρεσίες που απαριθμούνται στο παράρτημα Ι σημείο 3.

Άρθρο 3

Οι στόχοι σχετικά με την ανάπτυξη του ISDN ως διευρωπαϊκού δικτύου και ως στοιχείου της υποδομής για την παροχή μιας «καθολικής υπηρεσίας», είναι οι εξής:

- ανάπτυξη μιας κλίμακας υπηρεσιών βασισμένων στο Euro-ISDN, έχοντας επίσης υπόψη τη μεταγενέστερη καθιέρωση ενός ευρωπαϊκού δικτύου επικοινωνιών ευρείας ζώνης,

- δυνατότητα διάθεσης πλήρους γεωγραφικής κάλυψης με Euro-ISDN σε όλα τα κράτη μέλη, ανάλογα με τις ανάγκες της αγοράς, για να διευκολυνθεί ιδίως η πρόσβαση των νησιωτικών, μεσόγειων και περιφερειακών περιοχών μέσω του Euro-ISDN.

Άρθρο 4

Οι προτεραιότητες για την επίτευξη των στόχων του άρθρου 3 είναι οι εξής:

- προώθηση της χρήσης του Euro-ISDN, ιδίως από τις μικρομεσαίες επιχειρήσεις καθώς και από τους δημόσιους οργανισμούς,

- συμβολή στην ταχεία δυνατότητα διάθεσης εξοπλισμού δοκιμών σε προσιτές τιμές,

- προώθηση της πρόσβασης σε τερματικούς εξοπλισμούς και λογισμικές εφαρμογές με μικρότερη δαπάνη.

Άρθρο 5

Οι γενικές κατηγορίες μέτρων που απαιτούνται για την επίτευξη των στόχων του άρθρου 3 και για την τήρηση των προτεραιοτήτων του άρθρου 4 είναι οι εξής:

- ανάλυση των εμποδίων για την ανάπτυξη του Euro-ISDN και τα μέσα που πρέπει να χρησιμοποιηθούν για την άρση τους,

- προώθηση της διατερματικής διαλειτουργικότητας των τηλεματικών υπηρεσιών,

- ανάλυση και προώθηση της μετάβασης των εφαρμογών του δημοσίου τομέα και του ιδιωτικού τομέα στο Euro-ISDN,

- προώθηση της διάθεσης τερματικών Euro-ISDN και των λογισμικών εφαρμογής.

Άρθρο 6

Η ανάπτυξη του Euro-ISDN ως διευρωπαϊκού δικτύου πραγματοποιείται βάσει της παρούσας απόφασης υπό μορφή σχεδίων κοινού ενδιαφέροντος. Τοιαύτα σχέδια απαριθμούνται στο παράρτημα ΙΙ.

Άρθρο 7

Η παρούσα απόφαση δεν θίγει τυχόν οικονομικές δεσμεύσεις κρατών μελών ή της Κοινότητας.

Άρθρο 8

Τα κράτη μέλη ενθαρρύνουν τους φορείς εκμετάλλευσης δημοσίων δικτύων να δημιουργήσουν την απαιτούμενη υποδομή για την ανάπτυξη του Euro-ISDN ανάλογα με τις απαιτήσεις της αγοράς, τηρώντας τους κοινοτικούς κανόνες.

Άρθρο 9

Η συμμετοχή τρίτων χωρών οι οποίες είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο ή έχουν συνάψει συμφωνίες σύνδεσης με την Κοινότητα είναι ιδιαίτερα επιθυμητή, τηρουμένης της διαδικασίας του άρθρου 228 της συνθήκης, ώστε οι εν λόγω χώρες να μπορούν να συμμετέχουν στην υλοποίηση σχεδίων κοινού ενδιαφέροντος και να προωθούν τη διασύνδεση και τη διαλειτουργικότητα των Euro-ISDN.

Άρθρο 10

Το 1997, η Επιτροπή θα προβεί σε γενική αξιολόγηση των προσανατολισμών που καθορίζονται στην παρούσα απόφαση, ανάλογα με τις τυχόν μεταβολές των ρυθμίσεων που ισχύουν για το Euro-ISDN.

Άρθρο 11

Η παρούσα απόφαση απευθύνεται στα κράτη μέλη.

Άρθρο 12

Η παρούσα απόφαση τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 9 Νοεμβρίου 1995.

Για το Ευρωπαϊκό Κοινοβούλιο Ο Πρόεδρος K. HΔNSCH Για το Συμβούλιο Ο Πρόεδρος A. AMADOR MILLΑN

ΠΑΡΑΡΤΗΜΑ Ι

ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΥΣ ΟΡΙΣΜΟΥΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2

1. Το «Euro-ISDN», στα πλαίσια της παρούσας απόφασης, αναφέρεται στα εξής:

- βασικές υπηρεσίες που απαριθμούνται στο σημείο 2,

- πρόσβαση βασικού ρυθμού,

- πρόσβαση πρωτεύοντος ρυθμού,

- διεθνείς διεπαφές,

- κομιστικές δυνατότητες για τις υπηρεσίες που απαριθμούνται στο σημείο 3.

2. Οι «βασικές υπηρεσίες», στα πλαίσια της παρούσας απόφασης, είναι οι εξής:

Κομιστικές υπηρεσίες:

- κομιστική υπηρεσία κυκλωματικού τρόπου 64 kbits/s χωρίς περιορισμό,

- κομιστική υπηρεσία κυκλωματικού τρόπου 3,1 kHz ακουστικών συχνοτήτων.

Συμπληρωματικές υπηρεσίες:

- υπηρεσία παρουσίασης αναγνώρισης καλούσας γραμμής,

- υπηρεσία περιορισμού αναγνώρισης καλούσας γραμμής,

- πολλαπλός συνδρομητικός αριθμός,

- φορητότητα τερματικού και - διεπιλογή εισόδου.

Κομιστικές δυνατότητες:

- δυνατότητες που στηρίζουν τις «τηλεματικές υπηρεσίες» που απαριθμούνται στο σημείο 3.

3. «Τηλεματικές υπηρεσίες», στα πλαίσια της παρούσας απόφασης, είναι οι εξής (ενδεικτικός κατάλογος):

- μεταφορά αρχείων σε ευρωπαϊκή κλίμακα,

- ηλεκτρονικό ταχυδρομείο,

- γενικευμένη πρόσβαση σε βάσεις δεδομένων [συμπεριλαμβανομένης της τηλεεικονογραφίας (videotex)] ,

- εικονοτηλεφωνία και - τηλεομοιοτυπία ομάδα 4.

Οι υπηρεσίες και διευκολύνσεις που αναφέρονται στο παρόν παράρτημα βασίζονται σε εναρμονισμένα πρότυπα.

ΠΑΡΑΡΤΗΜΑ ΙΙ

ΣΧΕΔΙΑ ΚΟΙΝΟΥ ΕΝΔΙΑΦΕΡΟΝΤΟΣ ΠΟΥ ΑΦΟΡΟΥΝ ΤΗΝ ΑΝΑΠΤΥΞΗ ΤΟΥ EURO-ISDN ΩΣ ΔΙΕΥΡΩΠΑΪΚΟΥ ΔΙΚΤΥΟΥ

1. ΑΝΑΛΥΣΗ ΤΩΝ ΕΜΠΟΔΙΩΝ ΓΙΑ ΤΗΝ ΑΝΑΠΤΥΞΗ ΤΟΥ EURO-ISDN ΚΑΙ ΤΑ ΜΕΣΑ ΠΟΥ ΠΡΕΠΕΙ ΝΑ ΧΡΗΣΙΜΟΠΟΙΗΘΟΥΝ ΓΙΑ ΤΗΝ ΑΡΣΗ ΤΟΥΣ 1.1. Εντοπισμός και άρση εμποδίων Στόχος: Με βάση τα αποτελέσματα των διεξαγόμενων μελετών και περαιτέρω μελετών σκοπιμότητας να προταθούν μέτρα για τη βελτίωση της κατάστασης.

1.2. Διευρωπαϊκή διαλειτουργικότητα μεταξύ του Euro-ISDN και των δικτύων και υπηρεσιών πακετομεταγωγής Στόχος: Ανάλυση των διαφορών στα υπάρχοντα σχέδια και εφαρμογές για την εισαγωγή των κομιστικών υπηρεσιών πακέτου με πρόσβαση στο ISDN. Το τελικό προϊόν θα πρέπει να είναι δέσμη συστάσεων με στόχο την παροχή διαλειτουργικών διευρωπαϊκών κομιστικών υπηρεσιών πακέτου, που αποτελεί απαραίτητη προϋπόθεση για τη μεταφορά πολλών εφαρμογών στο Euro-ISDN.

1.3. Διευρωπαϊκή διαλειτουργικότητα μεταξύ κυψελοειδών κινητών ψηφιακών συστημάτων και Euro-ISDN Στόχος: Εντοπισμός των απαιτούμενων μέτρων για την εξασφάλιση της διαλειτουργικότητας των μη φωνητικών υπηρεσιών που παρέχονται από κυψελοειδή κινητά ψηφιακά συστήματα και από το Euro-ISDN.

1.4. Ανάπτυξη των διαμεθοριακών εφαρμογών Στόχος: Να λαμβάνονται υπόψη οι ειδικές ανάγκες των μεθοριακών περιοχών όσον αφορά τον δημόσιο τομέα και τον ιδιωτικό τομέα (ιδίως μικρομεσαίες επιχειρήσεις).

2. ΠΡΟΩΘΗΣΗ ΤΗΣ ΔΙΑΤΕΡΜΑΤΙΚΗΣ ΔΙΑΛΕΙΤΟΥΡΓΙΚΟΤΗΤΑΣ ΤΩΝ ΤΗΛΕΜΑΤΙΚΩΝ ΥΠΗΡΕΣΙΩΝ ΚΑΙ ΤΗΣ ΔΥΝΑΤΟΤΗΤΑΣ ΔΙΑΘΕΣΗΣ ΤΩΝ ΤΕΡΜΑΤΙΚΩΝ ΣΥΣΚΕΥΩΝ EURO-ISDN 2.1. Προώθηση της πρόσβασης σε εξοπλισμούς και υπηρεσίες για δοκιμές διαλειτουργικότητας, με απώτερο σκοπό την ανάπτυξη ενός ευρωπαϊκού σήματος (Euro-Label) Στόχος: Καλύτερη πρόσβαση των ΜΜΕ (μέσω κατάλληλου τερματικού εξοπλισμού) σε προηγμένες υπηρεσίες με εθελοντική χρήση του ευρωπαϊκού σήματος, με σκοπό την εξασφάλιση της συμβατότητας των τηλεματικών μη φωνητικών υπηρεσιών πολλών πωλητών, που αφορά συνεπώς κατεξοχήν την εμπορία προϊόντων που στηρίζονται σε λογισμικό. Εφαρμογή του ευρωπαϊκού σήματος με βάση τις δοκιμές διαλειτουργικότητας (δεν υπάρχουν σειρές δοκιμών) του τερματικού εξοπλισμού (υλικού και λογισμικού) από διάφορους πωλητές.

2.2. Πρόσβαση των ΜΜΕ στις υφιστάμενες και σχεδιαζόμενες ευρωπαϊκές τηλεματικές υπηρεσίες και χρήση των υπηρεσιών αυτών Στόχος: Εντοπισμός των αναγκών των ΜΜΕ για ηλεκτρονικό ταχυδρομείο, μεταφορά αρχείων και καθολική πρόσβαση σε βάσεις δεδομένων και προώθηση «κοινοτήτων επικοινωνίας». Η δράση αυτή συμπληρώνει τις δραστηριότητες σε άλλους τομείς που δεν σχετίζονται άμεσα με το ISDN και οι οποίες αποσκοπούν στην ενθάρρυνση του ιδιωτικού τομέα να επενδύσει για την ανάπτυξη αυτών των διευρωπαϊκών τηλεματικών υπηρεσιών.

3. ΑΝΑΛΥΣΗ ΚΑΙ ΠΡΟΩΘΗΣΗ ΤΗΣ ΔΙΑΔΟΣΗΣ ΤΩΝ ΥΦΙΣΤΑΜΕΝΩΝ ΕΦΑΡΜΟΓΩΝ ΤΟΥ ΔΗΜΟΣΙΟΥ ΤΟΜΕΑ ΚΑΙ ΤΟΥ ΙΔΙΩΤΙΚΟΥ ΤΟΜΕΑ ΣΤΟ EURO-ISDN ΚΑΙ ΠΡΟΩΘΗΣΗ ΝΕΩΝ ΕΦΑΡΜΟΓΩΝ 3.1. Euro-ISDN για συγκεκριμένες ομάδες χρηστών Στόχος: Βελτίωση των μέσων επικοινωνίας ορισμένων ομάδων χρηστών μέσω του Euro-ISDN, που επιτρέπει ιδίως τη συγκρότηση, με χαμηλό κόστος και σε διεθνές επίπεδο, «ομάδων χρηστών κλειστού κυκλώματος».

3.2. Εικόνα υψηλής ποιότητας για τον επιχειρηματικό τομέα Στόχος: Βελτίωση της ανταγωνιστικότητας τριών τουλάχιστον επιχειρηματικών τομέων, η οποία ενδέχεται να δημιουργήσει θέσεις εργασίας, μέσω της χρήσης υπηρεσιών σταθερής εικόνας υψηλής ποιότητας 7 γενικευμένη πρόσβαση σε βάσεις δεδομένων σε εικόνες για τα μέσα μαζικής ενημέρωσης (ηλεκτρονικές δημοσιεύσεις), τον τουρισμό, την αγορά ακινήτων.

3.3. Διευρωπαϊκή πρόσβαση σε καταλόγους και εγχειρίδια Στόχος: Διατύπωση συστάσεων για τους τρόπους παροχής εξ αποστάσεως πρόσβασης σε εκτενή αρχεία για τις επιχειρήσεις που χρειάζονται συχνή διασυνοριακή πρόσβαση σε καταλόγους και εγχειρίδια (εμπορικοί αντιπρόσωποι, ασφαλιστικοί επιθεωρητές, τεχνικοί συντήρησης, κ.λπ.).

3.4. Euro-ISDN για την προώθηση της τηλε-εργασίας Στόχος: Κατάδειξη των πλεονεκτημάτων της τηλε-εργασίας.

3.5. Euro-ISDN για εκπαίδευση, κατάρτιση και έρευνα Στόχος: Αξιοποίηση των πλεονεκτημάτων της εξ αποστάσεως διδασκαλίας, ιδίως για τη θεραπεία της έλλειψης προσόντων των ανέργων, τη στήριξη της διά βίου εκπαίδευσης, κάλυψη των αναγκών των γεωγραφικά διασκορπισμένων πληθυσμών.

3.6. Euro-ISDN στον τομέα της υγείας και της κοινωνικής πρόνοιας Στόχος: Βελτίωση της ποιότητας και της σχέσης ποιότητας-κόστους του συστήματος υγείας και κοινωνικής πρόνοιας, ιδίως των υπηρεσιών για τα άτομα με ειδικές ανάγκες.

3.7. Euro-ISDN στον πολιτιστικό τομέα Στόχος: Διευκόλυνση της ευρείας πρόσβασης, σε κάθε είδους πολιτιστικά αγαθά, σε ολόκληρη την Ευρώπη, και συνακόλουθη συμβολή στη διατήρηση της ευρωπαϊκής πολιτιστικής ταυτότητας και της πολυμορφίας της.

4. ΠΡΟΩΘΗΣΗ ΤΗΣ ΔΙΑΘΕΣΗΣ ΤΕΡΜΑΤΙΚΩΝ EURO-ISDN 4.1. Πειράματα επικύρωσης με ΜΜΕ για τηλεματικές υπηρεσίες Στόχος: Ευαισθητοποίηση των δυνητικών χρηστών για τα οφέλη τα οποία θα μπορούσαν να αποκομίσουν από τα τηλεπικοινωνιακά συστήματα που βασίζονται στο Euro-ISDN για τη βελτίωση της επιχειρηματικής λειτουργίας τους 7 συμβολή στην ανάπτυξη μιας «κρίσιμης μάζας» τερματικών Euro-ISDN με στόχο να γίνουν, λόγω ευρείας χρήσης, φθηνότερα. Πείραμα-πιλότος σε ευρωκέντρα πληροφοριών και σε ανάλογους φορείς των κρατών μελών (ανάλυση κόστους/ωφέλειας ακολουθούμενη από μελέτη σκοπιμότητας για τη γενίκευση του ISDN στα ευρωκέντρα πληροφοριών).

4.2. Προώθηση μιας κοινής διασύνδεσης προγραμματισμού εφαρμογών Στόχος: Περαιτέρω εναρμόνιση των διασυνδέσεων προγραμματισμού εφαρμογών σε ολόκληρη την Κοινότητα, προκειμένου το λογισμικό εφαρμογής να καταστεί ανεξάρτητο από το υλικό υπόθεμα επί του οποίου χρησιμοποιείται.

4.3. Δράσεις κατάρτισης Στόχος: Κατάρτιση προσωπικού στα πλαίσια της προοπτικής διάδοσης και εγκατάστασης τερματικών Euro-ISDN, ιδίως στις μικρομεσαίες επιχειρήσεις.

5. ΜΟΝΟΑΠΕΥΘΥΝΤΙΚΗ ΑΓΟΡΑ (one stop shopping) Στόχος: Προώθηση του καθορισμού και της εφαρμογής στο Euro-ISDN των αρχών της μονοαπευθυντικής αγοράς (one stop shopping) σε ολόκληρη την Κοινότητα.